«Barselona» yarimhimoyachisi Ivan Rakitichning «Tottenhem» darvozasiga urgan goli Chempionlar Ligasi guruh bosqichida eng chiroyli deb topildi. Futbolchi Londonda o‘tgan bahsda raqib darvozasini ishg‘ol qilgan, uning jamoasi esa 4:2 hisobida g‘alaba qozongan edi. Rakitich sovrin uchun kurashda «Inter» hujumchisi Mauro Ikardining «Tottenhem»ga (2:1) urgan goli, «Yuventus» hujumchisi Krishtianu Ronalduni «Manchester Yunayted»ga (1:2) urgan goli va «Barselona» hujumchisi Usmon Dembelening «Tottenhem»ga (1:1) urgan golini ortda qoldirdi.